**Închisori de îngeri**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Închisori de îngeri

Și toate-aceste bariere și constrîngeri

de care ne lovim în fiecare zi,

cu care am crescut de când eram copii,

fac din noi, doar închisori de îngeri!

Numai Iisus ne-a scos dintr-o morală,

ce ținea omul în lanțuri ferecat,

îndobitocit în lungii ani de școală,

crescut să stea cu capul aplecat!

Atât de tare pe noi El ne-a iubit,

că nu-nceta să ne repete-ades

aceste vorbe cu tainic înțeles:

”îndrăzniți, că Eu, am biruit”!

Să căutăm noi calea către cer,

departe de a lumii goală căutare,

să ieșim din cuștile de fier,

morala lumii noastre imorale!

Să ieșim din cuștile de fier,

în care ne-au închis cu-a lor putere,

să ne iubim, dacă Iisus ne cere,

să îndrăznim și să-L urmăm pe El!

Că toate-aceste bariere și constrîngeri

de care ne lovim în fiecare zi,

cu care am crescut de când eram copii,

fac din noi, doar închisori de îngeri!